cyanic-selkie/wikianc huggingface dataset:
போயிங் எப்/ஏ-18இ/எப் சுப்பர் கோனட்
போயிங் எப்/ஏ-18இ/எப் சுப்பர் கோனட் (Boeing F/A-18E Super Hornet), இதனுடன் தொடர்கொண்ட இரண்டை இருக்கை எப்/ஏ-18எப் என்பன இரட்டைப் பொறி, விமானந்தாங்கி திறன் கொண்ட, பலபங்கு தாக்குதல் வானூர்தியும் எப்/ஏ-18-ஜ அடிப்படையாகக் கொண்டு அமைந்த வானூர்தியும் ஆகும். எப்/ஏ-18இ தனி இருக்கை எப்/ஏ-18எப் ஒன்றன்பின்னான இருக்கை வகைகள் பெரியனவும், எப்/ஏ-18சி மற்றும் டி வகைகளின் மிகவும் மேம்பட்ட வகையும் ஆகும். சுப்பர் கோனட் உள்ளக 20 மிமி எம்61 சுழல் பீரங்கியையும், வான்-வான் ஏவுகணைகள், வான்-நிலம் ஏவுகணைகள் ஆகிய ஆயுதங்களையும் கொண்டுள்ளது. மேலதிக எரிபொருளுக்காக ஐந்து வெளி எரிபொருள் கொள்கலன்களை கொண்டு செல்வதுடன், வான் எரிபொருள் நிரப்பு முறைக்கு ஏற்ப வடிவமைக்கப்பட்டுள்ளது.
வெளி இணைப்புகள்
பகுப்பு:அமெரிக்கப் போர் வானூர்திகள்
தகனோசு அணை
தகனோசு அணை (Takanosu Dam) சப்பான் நாட்டின் நீகாட்டா மாகாணத்தில் அமைந்துள்ளது. புவியீர்ப்பு வகை அணையாக 28 மீட்டர் உயரமும் 177 மீட்டர் நீளமும் கொண்டதாக தகனோசு அணை கட்டப்பட்டுள்ளது. முக்கியமாக மின் உற்பத்தி பயன்பாட்டுக்காக அணை பயன்படுத்தப்படுகிறது. அணையின் நீர்ப்பிடிப்பு பகுதி 805 சதுர கிலோ மீட்டர்களாகும். அணை நிரம்பியிருக்கும் போது இதன் பரப்பளவு சுமார் 35 எக்டேர்களாகும். 1865 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1996 ஆம் ஆண்டு தொடங்கப்பட்டு 2000 ஆம் ஆண்டு நிறைவடைந்தது.
மேற்கோள்கள்
பகுப்பு:சப்பானில் உள்ள அணைகள்
விராட் கோலி
விராட் கோலி  (Virat Kohli,, பிறப்பு: நவம்பர் 5, 1988) ஓர் இந்தியத் துடுப்பாட்டவீரர் ஆவார். இந்திய அணியின்,ராயல் சேலஞ்சர்ஸ் பெங்களூர் அணிகளின் முன்னாள் தலைவருமாவார்.வலது கை மட்டையாளரான இவர் சர்வதேச சிறந்த துடுப்பாட வீரர்களில் ஒருவராகக் கருதப்படுகிறார். *
புது தில்லியில் பிறந்த இவர் முதல் தரத் துடுப்பாட்டப் போட்டிகளில் 2006 ஆம் ஆண்டில் விளையாடுவதற்கு முன்பாக  தில்லி அணிக்காக விளையாடினார். மலேசியாவில் 2008ஆம் ஆண்டு நடந்த பத்தொன்பது அகவைக்குக் கீழானவர்களுக்கான உலகக்கிண்ணப் போட்டிகளில் இந்திய அணிக்கு தலைமையேற்று வெற்றி பெற்றார். அதற்கு சில மாதங்களுக்குப் பின்னர் தனது பத்தொன்பதாவது வயதில் முதல் போட்டியான  இலங்கைத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் விளையாடினார். 2011 துடுப்பாட்ட உலகக்கோப்பைக்கான இந்தியத் துடுப்பாட்ட அணியில் இவர் இடம்பெற்றிருந்தார். இந்தியத் துடுப்பாட்டக் கட்டுப்பாடு வாரியத்தின் மட்டையாளருக்கான தரவரிசையில் 2013 ஆம் ஆண்டில் முதலிடம் பிடித்தார். 2014 மற்றும் 2016 ஆம் ஆண்டிற்கான பதுஅ உலக இருபது20 போட்டியின் தொடர்நாயகன் விருது பெற்றார்.
2014 ஆம் ஆண்டில் இந்தியத் துடுப்பாட்டக் கட்டுப்பாட்டு வாரியத்தின் தரவரிசையின் படி பன்னாட்டு இருபது20 மட்டையாளர்களின் தரவரிசையில் முதல் இடம் பிடித்தார். 2017 ஆம் ஆண்டு வரை மூன்று ஆண்டுகள் தொடர்ந்து இந்த இடத்தை தக்கவைத்துக் கொண்டார். தற்போது இவர் தேர்வுத் துடுப்பாட்டப் போட்டிகளுக்கான தரவரிசையில் அதிகபட்சமாக (934 புள்ளிகள்) பெற்றார். .  ஒருநாள் போட்டிகளில் 911 புள்ளிகள் பெற்று வரலாற்று சாதனை படைத்தார்.மேலும் 2017 (நவம்பர் முதல் 2021 ஏப்ரல் வரை பன்னாட்டு ஒருநாள் போட்டி தரப்படுத்தலில் முதல் இடத்தில் இருந்தார் மேலும் பன்னாட்டு இருபது20 போட்டிகளில் 897 புள்ளிகள் பெற்றுள்ளார்.
2012 ஆம் ஆண்டில் ஒரு நாள் பன்னாட்டுத் துடுப்பாட்டப் போட்டிகளுக்கான உதவித் தலைவராகப் பொறுப்பேற்றுக் கொண்டார். அதன் பின் 2014 ஆம் ஆண்டில் மஹேந்த்ரசிங் தோனி தேர்வுத் துடுப்பாட்டப் போட்டிகளில் இருந்து ஓய்வு பெற்ற பிறகு அதன் தலைவர் பொறுப்பு இவருக்குக் கிடைத்தது. இலக்குகளைத் துரத்தும் போது அதிக நூறு அடித்தவர்கள் பட்டியலில் இவருக்கு இரண்டாமிடம் கிடைத்தது. இவர் பல சாதனைகளைப் படைத்துள்ளார். குறிப்பாக விரைவாக ஒருநாள் பன்னாட்டுத் துடுப்பாட்டத்தில்5000 ஓட்டங்கள் எடுத்தவர், விரைவாக நூறு ஓட்டங்களை பத்து முறை எடுத்தவர் ஆகியன ஆகும். தொடர்ந்து நான்கு ஆண்டுகள் 1000 ஓட்டங்களைப் பெற்ற இரண்டாவது வீரரானார். இது மட்டுமல்லாது பன்னாட்டு இருபது20 போட்டிகளில் விரைவாக 1000 ஓட்டங்களைப் பெற்றவர், ஒரு ஆண்டில் அதிக ஓட்டங்கள் மற்றும் ஐம்பது ஓட்டங்கள் அதிக முறை பெற்றவர் எனும் சாதனைகளைப் படைத்தார். ஒரு நாள் தரவரிசையில் (மட்டையாளர்களுக்கானது) 909 புள்ளிகள் பெற்றார். இந்திய வீரர் பெறும் அதிகபட்ச புள்ளி இதுவாகும். மேலும் இருபது 20களில் 897 புள்ளிகளும், தேர்வுத் துடுப்பாட்டங்களில் 912 புள்ளிகளும் பெற்றார்.
ஆடுவரிசையில் நடுவில் களமிறங்கும் கோலி சில நேரங்களில் துவக்க மட்டையாளராகவும் களமிறங்கியுள்ளார். "கவர்" பகுதியில் சிறப்பாக ஆடுவதற்காக பெயர் பெற்றவர். இவர் வலது கை மிதவேக பந்து வீச்சாளரும் ஆவார்.
விராட் கோலி பல விருதுகளைப் பெற்றுள்ளார். குறிப்பாக 2017 ஆம் ஆண்டு சோபர்ஸ் விருது, 2012 ஆம் ஆண்டின் சிறந்த ஒருநாள் பன்னாட்டுத் துடுப்பாட்ட வீரர் விருது, 2016 மற்றும் 2017 ஆம் ஆண்டுகளில் சிறந்த வீரராக விசுடன் விருது. இவரின் சிறப்பான பங்களிப்பிற்காக இந்திய அரசு இவருக்கு அர்ஜுனா விருது வழங்கியது. 2017 ஆம் ஆண்டில் விளையாட்டுத் துறை பிரிவில் பத்மஶ்ரீ விருது வழங்கியது. . துடுப்பாட்டப் போட்டிகளில் விளையாடுவது மட்டுமல்லாது இந்தியன் சூப்பர் லீக் போட்டித் தொடரில் எஃப்சி கோவா அணி,சர்வதேச டென்னிசு பிரீமியர் லீக் தொடரில் ஐக்கிய அரபு ராயல்ஸ் மற்றும் இந்திய மற்போர் போட்டித் தொடரில் பெங்களூரு யோதாஸ் அணிகளை இணைந்து விலைக்கு வாங்கியுள்ளார். மிகப் பிரபலமான விளையாட்டு வீரர்களில் ஒருவராக இவரை ஈஎஸ்பிஎன் அறிவித்தது. மேலும் மதிப்புமிக்க தடகள வீரர்களில் ஒருவராக இவரை  போர்ப்ஸ் இதழ் அறிவித்தது. 2018 ஆம் ஆண்டில் டைம் இதழ் சக்தி வாய்ந்த 100 நபர்களில் ஒருவராக இவரை அறிவித்தது. ஏப்ரல் 22, 2021இல் ஐபிஎல் போட்டிகளில் 6,000 ஓட்டங்களை எடுத்த முதல் வீரர் எனும் சாதனை படைத்தார்.
பிறப்பு
இவர் உத்தம்நகரில் வளர்ந்தார். அங்குள்ள விசால் பாரதி பொதுப்பள்ளியில் பள்ளிப்படிப்பை பயின்றார். 1998 ஆம் ஆண்டில் மேற்கு புதுதில்லி துடுப்பாட்ட அகாதமி துவங்கப்பட்டது. அதில் ஒன்பது வயதான கோலி முதன்முதலாக சேர்த்துக்கொள்ளப்பட்டார். கோலியின் அருகாமையில் வசிப்பவர் அவரின் தந்தையிடம் கோலியின் திறமையை தெரு துடுப்பாட்டங்களில் விளையாடி வீணாக்க வேண்டாம் எனக் கூறி அவரை அகாதமியில் சேர்க்கும்படி வலியுறுத்தினார். அங்கு அவர் ராஜ்குமார் சர்மா அவர்களிடம் துடுப்பாட்ட நுனுக்கங்களை கற்றுக்கொண்டார். மேலும் கிழக்கு தில்லியில் உள்ள சுமீத் தோக்ரா அகாதமி அரங்கில் போட்டிகளில் விளையாடினார். கோலியின் திறமையைப்பற்றி அவரின் பயிற்சியாளர் பின்வருமாறு கூருகிறார்.
இளமைக்காலங்களில் கோலியை அமைதியாக வைத்திருப்பது என்பது மிகவும் கடினமாகவே இருந்தது. அவர் இயல்பாகவே சிறப்பாக விளையாடும் திறமையைப்பெற்றிருந்தார். மேலும் அவரின் மனப்பாங்கு என் மனதில் பதிந்தது எனவும் கூறினார். மேலும் பயிற்சி நேரம் முடிவடைந்த பிறகும் அவர் வீட்டிற்கு செல்லமாட்டார். நான் வற்புறுத்திய பிறகும் அவர் வீட்டிற்குச் செல்லாமல் விளையாடி வந்தார் எனக் கூறினார். பின் ஒன்பதாவது படிக்கும்போது பசிம் விகாரில் உள்ள சேவியர் மடப்பள்ளியில் பயின்றார். அங்கு அவர் துடுப்பாட்டப் பயிற்சியில் ஈடுபட இது உதவியாக இருந்தது. துடுப்பாட்டம் மட்டுமல்லாது கற்றலிலும் கோலி சிறப்பாக பயின்றுள்ளார். அவரைப் பற்றி அவரின் ஆசிரியர்கள் நினைவு கூறுகையில் கோலி சிறப்பான மாணவனாக இருந்தார் எனக் கூறினர். கோலியின் குடும்பம் 2015 ஆம் ஆண்டு வரை மீரா பாவிலும் அதன் பின் குருகிராமிலும் வசித்து வருகின்றனர்.
கோலியின் தந்தை உடல்நலக்குறைவு காரணமாக ஒரு மாதமாக படுக்கையில் இருந்தார். பின் வலிப்பு காரணமாக டிசம்பர் 18, 2006 இல் காலமானார். தனது குடும்பத்தைப் பற்றி ஒரு நேர்காணலில் எனது வாழ்க்கையில் நான் பல நிகழ்வுகளைக் கடந்து வந்துள்ளேன். எனது தந்தையை நான் எனது இளமைக் காலத்திலேயே இழந்தேன். எனது குடும்பத்தின் தொழிலும் சரியான வருமானத்தை ஈட்டவில்லை. அதனால் வாடகை வீட்டில் தான் வசித்து வந்தோம். அந்த காலகட்டங்கள் மிகவும் கடினமானதாக இருந்தது. இப்போதும் அந்த நிகழ்வுகள் அனைத்தும் என் மனதில் ஆழப் பதிந்துள்ளது எனக் கூறினார். எனது சிறுவயதில் நான் துடுப்பாட்டம் விளையாடுவதற்கு எனது தந்தை மிகவும் உறுதுணையாக இருந்தார். தினமும் பயிற்சியில் ஈடுபட அவர் உதவினார். அவரின் இழப்பை சில சமயங்களில் உணர்ந்துள்ளேன் எனக் குறிப்பிட்டுள்ளார்.
ஆரம்பகாலங்களில்
ஆகஸ்டு, 2008 இல் இலங்கைத் துடுப்பாட்ட அணிக்கு எதிரான தொடரிலும் பாக்கித்தானில் நடைபெற்ற வாகையாளர் கோப்பையிலும் இந்திய அணியில் இடம்பெற்றார். இலங்கைத் தொடரில் விளையாடுவதற்கு முன்பாக கோலி எட்டு பட்டியல் அ துடுப்பாட்டம் துடுப்பாட்டங்களில் மட்டுமே விளையாடிருந்தார். அவரின் தேர்வு ஆச்சரியமானதாக இருந்தது. சச்சின் டெண்டுல்கர் மற்றும் வீரேந்தர் சேவாக் ஆகியோர் காயம் காரணமாக விளையாடாததால் அந்தத் தொடர் முழுவதும் துவக்கவீரராக களம் இறங்கும் வாய்ப்பு கிடைத்தது. தனது 19 ஆவது வயதில் தனது முதல் சர்வதேச போட்டியில் விளையாடினார். அந்தப் போட்டியில் 12 ஓட்டங்களுக்கு ஆட்டமிழந்தார். . தனது நான்காவது போட்டியில் தனது முதல் அரைநூறு ஓட்டங்களைப் பதிவு செய்தார். அந்தப் போட்டி மற்றும் தொடரை இந்திய அணி வெற்றி பெற்றது. அந்தத் தொடரில் முதல் மூன்று போட்டிகளில் ஓட்டங்கள் முறையே 37, 25 மற்றும் 31  ஓட்டங்கள் எடுத்திருந்தார். இந்திய அணி 3-2 எனும் வித்தியாசத்தில் இலங்கையில் முதல் முறையாக வென்றது.
2019 துடுப்பாட்ட உலகக் கிண்னம்
ஏப்ரல் 2019 இல் 2019 உலகக் கோப்பைத் தொடருக்கு இந்திய அணியின் தலைவராக அறிவிக்கப்பட்டார். சூன் 16, 2019 இல் பாக்கித்தான் துடுப்பாட்ட அணிக்கு எதிரான போட்டியின் போது ஒருநாள் போட்டிகளில் விரைவாக 11,000 ஓட்டங்கள் எடுத்த வீரர் எனும் சாதனை படைத்தார். 222 போட்டியில் இவர் இந்தச்சாதனையைப் படைத்தார். பின் மேற்கிந்தியத் தீவுகள் அணிக்கு எதிரான போட்டியின் போது சர்வதேசப்போட்டிகளில் விரைவாக 20,000 ஓட்டங்கள் எடுத்தவர் எனும் சாதனை படைத்தார். 417 ஆட்டப் பகுதிகள் விளையாடி இவர் இந்தச் சாதனையை நிகழ்த்தினார்.
நூறுகள்
முதன்மைக் கட்டுரை :சர்வதேச போட்டிகளில் விராட் கோலி அடித்த நூறுகள்
ஒரு நாள் பன்னாட்டு துடுப்பாட்டப் போட்டிகளில் 10000 ஓட்டங்கள்
2018 அக்டோபர் 23 ஆம் நாள், இந்தியாவில், விசாகப்பட்டிணத்தில் மேற்கிந்தியத்தீவுகள் அணியுடன் நடந்த ஒரு நாள் பன்னாட்டுப் போட்டியில் 81 ஓட்டங்களை எடுத்த போது விராட் கோலி இந்த சாதனையை நிகழ்த்தினார். உலக அளவில் 10000 ஓட்டங்கள் கடந்த 13 ஆவது வீரர் ஆவார். இந்திய அளவில் 10,000 ஓட்டங்களைக் கடந்த ஐந்தாவது வீரர் ஆவார். இருப்பினும் இவர் தான் மிகக்குறைந்த போட்டிகளில் இந்த இலக்கைக்கடந்த முதல் வீரர் ஆவார்.
சொந்த வாழ்க்கை
தான் மூடநம்பிக்கை கொண்டவர் என்று கோலி ஒப்புக் கொண்டுள்ளார். அவர் கருப்பு கைக்கடிகாரங்களை அணிந்திருந்தார். முன்னதாக, கருப்பு கையுறைகளை அணிவதன் மூலம் அதிக ஓட்டங்களை எடுக்க முடிந்தது என நம்பினார். ஒரு கருப்பு மத நூல் தவிர, அவர் 2012 முதல் தனது வலது கையில் காரா அணிந்திருக்கிறார்.
வணிக முதலீடுகள்
இவரின் கருத்துப்படி கால்பந்து தனக்கு மிகவும் பிடித்த இரண்டாவது விளையாட்டு எனத் தெரிவித்துள்ளார். 2014ம் ஆண்டில் நடைபெற்ற இந்தியன் சூப்பர் லீக் கால்பந்து தொடரில் இவர் எப் சி கோவா அணியை வாங்கினார். இதனைப் பற்றி குறிப்பிடுகையில் தனக்கு கால்பந்து மீது உள்ள ஆர்வத்தினாலும் இந்தியாவில் கால்பந்து வளர்ச்சி பெற வேண்டும் என்ற காரணத்தினாலும் முதலீடு செய்வதாகக் கூறினார்.
செப்டம்பர் 2015 இல், கோலி சர்வதேச டென்னிசு பிரீமியர்  லீக்கின் யுஏஇ ராயல்ஸின் இணை உரிமையாளரானார், அதே ஆண்டு டிசம்பரில், புரோ மல்யுத்த லீக்கில் ஜே.எஸ்.டபிள்யூவின் இணை உரிமையாளரானார்.
நவம்பர் 2014 இல், கோலி மற்றும் அஞ்சனா ரெட்டியின் யுனிவர்சல் ஸ்போர்ட்ஸ் பிஸ் (யுஎஸ்பிஎல்) இளைஞர்களுக்கான WROGN ஐ அறிமுகப்படுத்தியது. இந்த நிறுவனம் 2015 ஆம் ஆண்டில் ஆண்கள் அணிந்து கொள்ளும் சாதாரண உடைகள் தயாரிக்கத் தொடங்கியது. பின்னர் இந்த நிறுவனம் மிந்த்ரா மற்றும் ஷாப்பர்ஸ் ஸ்டாப் உடன் இணைந்துள்ளது. 2014 ஆம் ஆண்டின் பிற்பகுதியில், கோலி லண்டனை தளமாகக் கொண்ட 'ஸ்போர்ட் கான்வோ' என்ற சமூக வலைப்பின்னல் நிறுவனத்தின் பங்குதாரராகவும் விளம்பர தூதராகவும் அறிவிக்கப்பட்டார்.
2015 ஆம் ஆண்டில், கோலி சுமார் inr 900000000 அளவில் நாடு முழுவதும் உடற்பயிற்சி நிலைய கிளைகளைத் துவங்கினார். சிசெல் இந்தியா மற்றும் கோலியின் வணிக நலன்களை நிர்வகிக்கும் சிஎஸ்இ (கார்னர்ஸ்டோன் ஸ்போர்ட் அண்ட் என்டர்டெயின்மென்ட்) ஆகியோர் இணைந்து நிறுவிய இதற்கு சிசெல் எனப் பெயரிட்டனர். 2016 ஆம் ஆண்டில், ஸ்டெபத்லான் லைஃப்ஸ்டைலுடன் இணைந்து, ஸ்டெபத்லான் கிட்ஸ் என்ற குழந்தைகள் உடற்பயிற்சியினைத் தொடங்கினார்.
ஏற்பிசைவுகள்
2008 ஆம் ஆண்டு நடைபெற்ற 19 வயதுக்குட்பட்ட உலகக் கோப்பைக்குப் பிறகு கோலியை கார்னர்ஸ்டோன் ஸ்போர்ட் அண்ட் என்டர்டெயின்மென்ட்டின் விளையாட்டு முகவராக ஒப்பந்தம் செய்தது.இதனைப் பற்றி சஜ்தே நினைவு கூர்கையில், "அவர் நட்சத்திரம் ஆன பிறகு நான் அவரைப் பின் தொடரவில்லை. உண்மையில், கோலாலம்பூரில் 2008 ஐசிசி 19 வயதுக்குட்பட்ட உலகக் கோப்பையில் விராட்டைப் பார்த்தேன். அவரது அணுகுமுறை மற்றும் அவர் தனது அணியை வழிநடத்தும் விதம் ஆகியவற்றினால் நான் மிகவும் ஈர்க்கப்பட்டேன். அவருக்குள் ஒரு தீப்பொறி இருந்தது. கூட்டத்தை அமைக்குமாறு யுவியிடம் சொன்னேன். " மற்ற இந்திய துடுப்பாட்ட வீரர்களான ஷிகர் தவான், ரோஹித் சர்மா மற்றும் முரளி விஜய் ஆகியோருடன் கோலியின் ஒப்புதல் ஒப்பந்தங்களை சஜ்தே நிர்வகிக்கிறார். அது 2013 இல் அறிவிக்கப்பட்டது கோலியின் நிறுவன ஒப்பந்தங்களின் மதிப்பு inr 1000000000 ஆகும். எம்.ஆர்.எஃப் உடனான இவரது ஒப்பந்தம் இந்திய துடுப்பாட்ட வரலாற்றில் மிகவும் விலையுயர்ந்த ஒப்பந்தம் என்று கூறப்படுகிறது. 2017 ஆம் ஆண்டில், பூமாவுடன் inr 1100000000 மதிப்புள்ள எட்டு ஆண்டுகள் ஒப்பந்தத்தில் கையெழுத்திட்டார்.
2014 ஆம் ஆண்டில், அமெரிக்க மதிப்பீடானது கோலியின் நிறுவன மதிப்பு சுமார் 56.4 மில்லியன் US$ என்று மதிப்பிட்டது. இதன்மூலம் இந்தியாவின் மிகவும் மதிப்புமிக்க பிரபல பிராண்டுகளின் பட்டியலில் இவரது நிறுவனம் நான்காவது இடத்தைப் பிடித்தது. அதே ஆண்டில், இங்கிலாந்தை தளமாகக் கொண்ட ஸ்போர்ட்ஸ் ப்ரோ, லூயிஸ் ஹாமில்டனுக்குப் அடுத்ததாக கோலியை உலகின் இரண்டாவது அதிக சந்தைப்படுத்தக்கூடிய விளையாட்டு வீரராக மதிப்பிட்டது, இவர் கிறிஸ்டியானோ ரொனால்டோ, லியோனல் மெஸ்ஸி மற்றும் உசேன் போல்ட் ஆகியோருக்கு முன்னராக இடம் பெற்றார்
வெளி இணைப்புகள்
பகுப்பு:இந்தியத் துடுப்பாட்டக்காரர்கள் பகுப்பு:1988 பிறப்புகள் பகுப்பு:வாழும் நபர்கள் பகுப்பு:இந்தியத் தேர்வுத் துடுப்பாட்டக்காரர்கள் பகுப்பு:ராயல் சேலஞ்சர்ஸ் பெங்களூர் அணி வீரர்கள்
நாடாளுமன்ற நிலைக்குழுக்கள்
நாடாளுமன்ற நிலைக்குழுக்கள் (Standing committee), இந்திய நாடாளுமன்றத்தின், மக்களவை மற்றும் மாநிலங்களவையின் தேர்ந்தெடுக்கப்பட்ட உறுப்பினர்களைக் கொண்டது.
ஆண்டுதோறும் மக்களவைத் தலைவர் அல்லது மாநிலங்களவைத் தலைவர் ஆகியவர்களால் தேர்தல் அல்லது நியமன முறையில் நாடாளுமன்ற குழு உருவாக்கப்படுகிறது.
நாடாளுமன்றக் குழு இரு வகைப்படும். அதில் ஒன்று நிலைக்குழு மற்றொன்ரு தற்காலிக் குழு ஆகும்.
நாடாளுமன்றக் குழுக்களின் பணிகள்
நாடாளுமன்றக் குழுக்களின் பணிக்கேற்ப, குழுக்கள் கீழ்கண்டவாறு வகைப்படுத்தப்படுகிறது.
மேற்கோள்கள்
* பகுப்பு:இந்திய அரசு அமைப்புகள்
கலிமா
கலிமா-ஷஹாதா (அரபி: الشهادة‎ aš-šahādah) என்பது சாட்சி பகர்தல் என்ற அர்த்தத்தைக் கொண்டதாகும். இது ஐந்து இசுலாமியக் கடமைகளுள் ஒன்று.
விளக்கம்
لَا إِلٰهَ إِلَّا الله مُحَمَّدٌ رَسُولُ الله லா இலாஹா இல்லல்லாஹ், முஹம்மது ரசூலுல்லாஹ்
இதன் பொருள்: இது வணக்கத்திற்குரியவன் அல்லாஹ்வை தவிர வேறு  (வணங்கப்படகூடியது) யாரும் இல்லை என்றும் முஹம்மது நபி அல்லாஹ்வின் தூதர் என்றும் சாட்சி பகர்வதாகும். இதனை உள்ளத்தில் நம்பி நாவினால் சாட்சி பகர்தலின் மூலமே ஒருவர் முஸ்லிமாக இறைவனின் இயற்கை மார்க்கத்திற்கு (இஸ்லாத்துக்கு) திரும்புகிறார்..
அல்லாஹ்வுக்கு நிகராக வேறு எந்த உயிர் உள்ளவைகளையோ அல்லது உயிர் அற்றவைகளையோ இணை வைப்பதை விட்டு விலகி இருப்பதன் மூலம் இந்த கலிமாவின் ஏகத்துவம் பின்பற்றப்படுகிறது, இந்த கலிமாவின் மூலம் ஒருவர் இஸ்லாத்தை பின்பற்றும் முஸ்லிமாக கருதப்படுகிறார். இந்த கலிமாவின் மூலம் இனம், மொழி, நிறம். நாடு, தீண்டாமை, உயர்வு, தாழ்வு, என்ற அனைத்தும் நீங்கிவிடுகிறது. முஸ்லிம்கள் அனைவரும் மார்க்க அடிப்படையில் சகோதரர்கள் என்று ஆகிவிடுகிறார்கள். தொழுகை, ஹஜ். போன்ற வணக்கவழிபாடுகளில் கண்கூடாக இந்த சகோதரத்துவத்தை காணலாம் இது இந்த கலிமாவின் மகிமையாகும்.
உலகில் வணங்கப்படும் அனைத்தையும் விட்டு விலகி அல்லாஹ் ஒருவனை மட்டும் வணங்குவேன் என்ற உறுதிப்பிரமாணம்தான் இந்த கலிமா என்றும் விளங்கலாம்.
மேற்கோள்கள்
பகுப்பு:இசுலாமிய கடமைகள் பகுப்பு:அரபு மொழிச் சொற்கள்
சாத்தப்பூண்டி ஊராட்சி
சாத்தப்பூண்டி ஊராட்சி (Sathapoondi Gram Panchayat), தமிழ்நாட்டின் திருவண்ணாமலை மாவட்டத்தில் உள்ள தெள்ளார் வட்டாரத்தில் அமைந்துள்ளது. இந்த ஊராட்சி, வந்தவாசி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1231 ஆகும். இவர்களில் பெண்கள் 622 பேரும் ஆண்கள் 609 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பன்னாட்டு மொழிபெயர்ப்பு நாள்
பன்னாட்டு மொழிபெயர்ப்பு நாள் (International Translation Day) ஆண்டுதோறும் விவிலிய மொழிபெயர்ப்பாளர் புனித ஜெரோமின் (கிபி 347-420) நினைவு நாளான செப்டம்பர் 30ஆம் நாள் கொண்டாடப்படும் ஒர் சிறப்பு நாளாகும். ஜெரோம் மொழிபெயர்ப்புகளின் பாதுகாவலர் என அழைக்கப்படுகிறார்.
1953ஆம் ஆண்டில் நிறுவப்பட்ட 'பன்னாட்டு மொழிபெயர்ப்பாளர்களின் கூட்டமைப்பினால்' இந்த சிறப்புத்தினம் ஆண்டுதோறும் கொண்டாடப்பட்டு வருகிறது. 1991 ஆம் ஆண்டில் இவ்வமைப்பு பல்வேறு நாடுகளிலும் மொழிபெயர்ப்புத் துறையில் ஈடுபட்டுள்ளோர் தம் ஒருமைப்பாட்டைக் காட்டும் முகமாக இந்நாளைப் பன்னாட்டு ரீதியில் கொண்டாட அழைப்பு விடுத்தது.
தமிழகத்தின் பங்கு
தமிழகத்தில் எவ்வாறு எங்கெங்கே, யார்யாரால் பன்னாட்டு மொழிபெயர்ப்பு தினம் கொண்டாடப்பட்டது என்ற மூலங்கள் இல்லை. தமிழ்நாட்டில் மொழிபெயர்ப்புக்கென்று அரசு சார்பில் சில தனிப்பட்ட துறைகள் இயங்குவது அறியப்படுகிறது. பல்கலைக்கழங்களில், குறிப்பாக தமிழ் பல்கலைக்கழகத்தில் மொழிபெயர்ப்புக்கென்று தனித்துறை உள்ளது. 1980களில் தமிழ்நாடு பாடநூல் கழகம் பல நூல்களை தமிழ் வழி பாடதிட்டத்திற்கேன்று மொழிபெயர்த்து வெளியிட்டன, அவற்றுள் பல நேரடி மொழிபெயர்ப்பு நூல்களாகும். பல மொழிபெயர்ப்பு நூல்கள் வழக்கமான, வறட்சியான பாடத்திட்ட நூல்கள்களாக இருப்பினும், சில நூல்கள் அபூர்வமாகவும், அருமையாகவும் இடம்பெற்றிருந்ததன. இருப்பினும் அந்த நூல்கள் பயன்பாடற்று குப்பைகளாயின. அனைத்து பொது நூலகங்களுக்கும், பள்ளிகள் மற்றும் கல்லூரிகளுக்கும் அவைகள் இலவசமாக அளிக்கப்பட்டு கேட்பாரற்று கிடந்ததன.
1990களில் சில இலக்கிய மொழிபெயர்ப்பு நூல்களை தமிழக அரசு வெளியிட்டது. அதில் கலீல் கிப்ரான் எழுதிய தீர்க்கதரிசி, ஆலிவர் கோல்ட்ஸ்மித் எழுதிய வேக்பீல்டு பாதிரியார் போன்ற சில ஆங்கில மொழிபெயர்ப்பு நூல்கள் குறிப்பிடத்தக்கது.
உசாத்துணையும் வெளி இணைப்புகளும்
பகுப்பு:செப்டம்பர் சிறப்பு நாட்கள் பகுப்பு:சிறப்பு நாட்கள் பகுப்பு:மொழிபெயர்ப்பியல்
பிலிப்பைன்ஸ் நாட்டில் தேங்காய் உற்பத்தி
பிலிப்பைன்ஸ் நாட்டின் தேங்காய் உற்பத்தி  பிலிப்பைன்ஸ்ப்பொருளாதாரத்தில் ஒரு முக்கிய பங்கு வகிக்கிறது. உலக அளவில் பிலிப்பைன்ஸ் தேங்காய் உற்பத்தியில் முதன்மை உற்பத்தியாளராக திகழ்கிறது. 2009ல் பிலிப்பைன்ஸ் நாட்டின் உற்பத்தி 19,500,000 டன்களாக இருந்தது என ஐக்கிய நாடுகளின் உணவு மற்றும் வேளாண்மை அமைப்பு வெளியிட்டுள்ள அறிக்கையில் தெரிவித்துள்ளது.
தேங்காய் உற்பத்தி இந்நாட்டில் பெரும்பாலும் நடுத்தர அளவிலான பண்ணை நிலங்களில் உற்பத்தி செய்ய படுகிறது .தேங்காய் உற்பத்தி ஊக்கப்படுத்தவும் ,சிறந்த சாகுபடி முறைகளை ஆராய்ந்து தேங்காய் பயிர் செய்யும் விவசாயிகளுக்கு உதவவும் பிலிப்பைன்ஸ் தேங்காய் ஆணையம் ஒன்று அமைக்கப்பட்டு செயல்பாட்டில் உள்ளது
வரலாறு
ஐக்கிய நாடுகளின் பொருளாதார ஆணையத்தின் அறிக்கை மூலம் தேங்காய் உற்பத்தி பிலிப்பைன்ஸ் நாட்டில் 1911 ஆம் ஆண்டு முதல்   1929  ஆம் ஆண்டு வரை, ஆண்டுக்கு 5.3  சதவிகித வளர்ச்சியும்  1952  ஆம் ஆண்டு முதல்   1966  ஆம் ஆண்டு வரை ஆண்டுக்கு  5.2  சதவிகித வளர்ச்சியும் அடைந்திருந்தது.1995  ஆம் ஆண்டு  6 .5 சதவிகித ஆண்டு வளர்ச்சியடைந்து  உலகளவில் தேங்காய்த உற்பத்தியில் தலைசிறந்து   விளங்கும் இந்தோனேசியா நாட்டை விட மேம்பட்ட நிலை அடைந்தது பிலிப்பைன்ஸ். பிலிப்பைன்ஸ் நாட்டின் மொத்த விவசாய நிலத்தில் 25 சதவிகித நிலத்தில் தென்னை மரங்கள் பயிரிடப்படுகிறது .மேலும் நாட்டின் மொத்த மக்களத்தொகையில் சுமார்  25  முதல் 33   சதவிகித மக்கள் தேங்காய் உற்பத்தி மற்றும் அதனை சார்ந்த சேவைகளை தங்கள் வாழ்வாதாரமாக கொண்டு உள்ளனர். தேங்காய் சாகுபடியில் ஈடுபட்டு இருந்த விவசாய தொழிலாளர்கள் பெரும்பாலானோர் கல்வியறிவில் பின் தங்கியவர்களாகவும் கிராமப்புற தொழிலாளர்களாகவும்  மிக குறைந்த அளவிலான ஊதியம் பெறுபவராகவும் இருந்தனர். உலக சந்தையில் கொப்பரை தேங்காய் தேவை அதிகரிக்க ஆரம்பமே பிலிப்பைன்ஸ் அரசாங்கம் கொப்பரை தேங்காய் பதப்படுத்துதல் மற்றும் தேங்காய் எண்ணெய் ஆலைகளை நிறுவுவதில் முனைப்பாக செயல்பட தொடங்கியது. மேலும் தேங்காய் எண்ணெய் ஆலைகளை நிறுவ முதலீடு ஊக்கிகள் கொடுக்கப்பட்டன. இதன் மூலம் 1968 ஆம் ஆண்டு 28  ஆக இருந்த ஆலைகளின் எண்ணிக்கை    1979  ஆம் ஆண்டு 62 ஆக உயர்ந்தது. 1990 களில் இருந்த தென்னனை மர பண்ணை சுமார் நான்கு ஹெக்டர் பரப்பளவு கொண்ட நடுத்தர பண்ணையாக இருந்தது. பண்ணைகளை குத்தகைக்கு விடாமல் விவசாய கூலிகளை கொண்டு தேங்காய்கள் சேகரிக்கப்பட்டன. பண்ணைகளில் வேலை செய்பவர்களுக்கு சேகரிக்கப்படும் தேங்காய்கள் எண்ணிக்கைக்குக்கேற்ப கூலிகள் கொடுக்கப்பட்டது. 1973 ஆம் ஆண்டு படைத்துறை ஆட்சி காலத்தின் போது தேங்காய் உற்பத்தி சார்ந்த அணைத்து திட்டங்களும் ஒன்றிணைக்கபட்டன பிலிப்பைன்ஸ் தேங்காய் ஆணையம்  உருவாக்கப்பட்டது. பிலிப்பைன்ஸ் தேங்காய் ஆணையம் கொப்பரை தேங்காய் விற்பனை வரி வசூல் செய்வதுற்கு அதிகாரம் அளிக்கப்பட்டது. 1974 ஆம் ஆண்டு 100 கிலோவிற்கு ௦.55 பெசோவாக இருந்த வரி 20  பெசோவாக அதிகரிக்கப்பட்டது.1983  ஆம் ஆண்டு 25 முதல் 30  சதவிகித தென்னை மரங்களின் வயது   60  ஆண்டுகள் கடந்து இருந்தது .1988 ஆம் ஆண்டு இந்த விகிதசமம் 35 முதல் 40  சதவிகிதத்தை அடைந்தது. இவற்றில் பெருபாலான முதிர்ந்த மரங்களுக்கு ஈடாக புதிய மலேசியா மற்றும் மேற்கு ஆப்பிரிக்கா ஒட்டுரக மரக்கன்றுகள் நடப்பட்டன.
சான்றுகள்
பகுப்பு:பிலிப்பீன்சு
கை பாக்சு
கை பாக்சு (Guy Fawkes, ; ஏப்ரல் 13, 1570 – சனவரி 31, 1606), அல்லது இசுப்பானியருக்காகப் போராடியபோது கைய்டொ பாக்சு (Guido Fawkes) 1605ஆம் ஆண்டில் தோல்வியில் முடிந்த வெடிமருந்து சதித்திட்டத்தை தீட்டிய ஆங்கில கத்தோலிக்க குழுவில் உறுப்பினராக இருந்தவர்.
பாக்சு பிறந்ததும் வளர்ந்ததும் யார்க்கிலாகும். பாக்சு எட்டு அகவையராக இருக்கும்போதே அவரது தந்தை இறந்தார்; அவரது அன்னை இரண்டாம் முறையாக  திருமணம் செய்தவர் ஆங்கிலத் திருச்சபைக்கு எதிரான கத்தோலிக்கர். பாக்சும் கத்தோலிக்கராக மாற்றப்பட்டார். ஐரோப்பிய கண்டம் சென்று கத்தோலிக்க எசுப்பானியாவிற்கும் சீர்திருத்த டச்சுக்காரர்களுக்கும் இடையேயான எண்பதாண்டுப் போரில் எசுப்பானியர் அணியில் பங்கேற்றார். இங்கிலாந்தில் கத்தோலிக்கப் புரட்சிக்கு ஆதரவு நாடி எசுப்பானியாவிற்குச் சென்று தோல்வியுற்றார். அங்கு தாமசு வின்டூரை சந்தித்து இருவரும் இங்கிலாந்திற்குத் திரும்பினர்.
வின்டூர் பாக்சிற்கு இராபர்ட்டு கேட்சுபியை அறிமுகப்படுத்தினார். கேட்சுபி அரசர் முதலாம் ஜேம்சைக் கொன்று கத்தோலிக்க முடியாட்சியை அரியணை ஏற்றத் திட்டம் தீட்டிக் கொண்டிருந்தார். சதியாளர்கள் பிரபுக்கள் அவையின் கீழே இருந்த அறையை வாடகைக்கு எடுத்து அங்கு வெடிமருந்தை சேகரித்து வைக்கும் பொறுப்பை கை பாக்சிடம் கொடுத்தனர். பெயரில்லாக் கடிதம் ஒன்றினால் எச்சரிக்கை பெற்ற அதிகாரிகள் வெஸ்ட்மின்ஸ்டர் அரண்மனை முழுமையும் நவம்பர் 5, 1605 அன்று சோதனை நடத்தினர். கை பாக்சு வெடிமருந்துப் பொருட்களை சேகரித்து அவற்றிற்கு பாதுகாப்பாக இருந்ததைக் கண்டறிந்தனர். அடுத்த சில நாட்கள் கை பாக்சு தீவிரமான விசாரணைக்கும் சித்திரவதைக்கும் ஆளாக்கப்பட்டார். இறுதியில் பாக்சு குற்றத்தை ஒப்புக்கொண்டார். உடனே அவருக்கு சனவரி 31 அன்று தேசத்துரோகிகளுக்கு கொடுக்கப்பட்டு வந்த கடுமையான தண்டனையான குதிரையில் கட்டி இழுத்துவந்து தூக்கிலிடப்பட்டு, பின்னர் நான்கு துண்டாக வெட்டப்படுதல் என்ற தண்டனை விதிக்கப்பட்டது. ஆனால் தூக்குமேடையிலிருந்து கீழே விழுந்து கழுத்து உடைந்து இறந்தார்; இதனால் தனக்கான கொடூரமான தண்டனையிலிருந்து தப்பித்தார்.
வெடிமருந்து சதித்திட்டத்தின் குறியீடாக கை பாக்சு அறியப்படுகிறார். இந்த சதித்திட்டத்தின் தோல்வி கை பாக்சு நாள் (நவம்பர் 5, 1605) என பிரித்தானியாவில் கொண்டாடப்படுகின்றது. வழமையாக கை பாக்சின் கொடும்பாவி சொக்கப்பனையாக எரிக்கப்படுகிறது; கூடவே வாணவெடி காட்சிகளும் நடைபெறுகின்றன.
மரபுரிமை
நவம்பர் 5, 1605இல் இலண்டன் மக்கள் மன்னர் கொலை முயற்சியிலிருந்து தப்பித்ததை சொக்கப்பனை ஏற்றியும் வாணவெடிகளை வெடித்தும் கொண்டாடத் தூண்டப்பட்டனர்.. ஒவ்வொரு நவம்பர் 5ஆம் நாளும் நன்றி தெரிவிப்பு நாளாகக் கொண்டாடப்பட வேண்டும் என்று நாடாளுமன்றத்தில் சட்டம் இயற்றப்பட்டது. இது 1859வரை செயற்பாட்டில் இருந்தது. சதித் திட்டத்தில் ஈடுபட்ட 13 பேரில் ஒருவராக இருந்தபோதும் இந்த சதித்திட்டத்தின் ஒரே அடையாளமாக கை பாக்சு தொடர்புபடுத்தப்படுகிறார்.
பிரித்தானியாவில், நவம்பர் 5, கை பாக்சு இரவு, கை பாக்சி நாள், சதி இரவு, சொக்கப்பனை இரவு எனப் பல்வேறு பெயர்களில் கொண்டாடப்படுகின்றது. 1650களிலிருந்து சொக்கப்பனையுடன் வாணவேடிக்கைகளும் நிகழ்கின்றன. 1673இல் முடி சூடவிருந்த இளவரசர் இங்கிலாந்தின் இரண்டாம் யேம்சு கத்தோலிக்கராக மாறியதை பொதுவில் அறியப்படுத்திய பிறகு கொடும்பாவியை கத்தோலிக்க திருத்தந்தையாக பாவித்து கொளுத்துவது மரபாயிற்று. இதேபோன்று பொதுமக்களின் கோபத்திற்கு ஆளான பவுல் குருகர், மார்கரெட் தாட்சர் போன்றோரின் கொடும்பாவிகளும் எரிக்கப்பட்டுள்ளன. "கை" கொடும்பாவியை வழமையாக சிறுவர்கள் பழையத் துணிகள், செய்தித்தாள்களிலிருந்து உருவாக்குவர்; முகமூடியையும் தரிப்பர். 19ஆம் நூற்றாண்டில், "கை" என்ற சொல் வழமையல்லா உடை உடுத்தியவரைக் குறிப்பதாக இருந்தது. ஆனால் அமெரிக்க ஆங்கிலத்தில் இச்சொல்லிற்கான இழிவுபடுத்தும்  தன்மை தொலைந்து எந்த ஆண்மகனையும் குறிப்பதாக அமைந்துள்ளது.
யார்க் பல்கலைக்கழகத்தின் வரலாற்றுப் பேராசிரியர் ஜேம்சு சார்ப்பு, "நாடாளுமன்றத்தில் உண்மையான நோக்கங்களுடன் நுழைந்த கடைசி மனிதன்" என பாராட்டப்பட வேண்டும் எனக் குறிப்பிடுகிறார்.
வில்லியம் ஆரிசன் ஐன்சுவர்த் 1841ஆம் ஆண்டில் பதிப்பித்த கை பாக்சு அல்லது வெடிமருந்து தேசத்துரோகம் என்ற வரலாற்றுக் காதல்கதையில் பாக்சை பொதுக்கருத்தியலில் ஏற்றுக்கொள்ளக்கூடிய பாத்திரமாகப் படைத்துள்ளார். பின்னாட்களில் சிறுவர் சித்திரக்கதைகளிலும் மதிப்புக்குறைந்த புதினங்களிலும் "வீரமிகு கதாநாயகனாக" சித்தரிக்கப்பட்டார். லெவிசு கால் என்ற வரலாற்றாசிரியரின் கூற்றுப்படி இருபதாம் நூற்றாண்டில் கை பாக்சு "தற்கால அரசியல் கலாசாரத்தில் ஓர் முதன்மை அடையாளமாக", அவருடைய முகம் " பின்நவீனத்துவ அரசின்மையை வெளிப்படுத்தும் கருவியாக" உள்ளது. காட்டாக கற்பனையான பாசிச இங்கிலாந்தை எதிர்க்கும் வீ ஃபோர் வென்டேட்டா தொடர் புதினத்தில் கை பாக்சு முகமூடியை வீ போட்டுள்ளார்.
மேற்கோள்களும் உசாத்துணைகளும்
குறிப்புகள் <references group="lower-alpha"/>
மேற்சான்றுகள்
நூற்கோவை
வெளி இணைப்புகள்
பகுப்பு:ஐக்கிய இராச்சியக் குற்றவாளிகள் பகுப்பு:ஆங்கில உரோமன் கத்தோலிக்கர்கள் பகுப்பு:தீவிரவாதி என்று குறிப்பிட்ட நபர்கள் பகுப்பு:1570 பிறப்புகள் பகுப்பு:1606 இறப்புகள்
காட்டுவேப்பிலைபட்டி ஊராட்சி
காட்டுவேப்பிலைபட்டி ஊராட்சி (Kattuveppilaipatti Gram Panchayat), தமிழ்நாட்டின் சேலம் மாவட்டத்தில் உள்ள வாழப்பாடி வட்டாரத்தில் அமைந்துள்ளது. இந்த ஊராட்சி, ஏற்காடு சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6216 ஆகும். இவர்களில் பெண்கள் 3127 பேரும் ஆண்கள் 3089 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
நெல்வேலி ஊராட்சி
நெல்வேலி ஊராட்சி (Nelveli Gram Panchayat), தமிழ்நாட்டின் புதுக்கோட்டை மாவட்டத்தில் உள்ள மணமேல்குடி வட்டாரத்தில் அமைந்துள்ளது. இந்த ஊராட்சி, அறந்தாங்கி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1229 ஆகும். இவர்களில் பெண்கள் 633 பேரும் ஆண்கள் 596 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உலக பாரம்பரியக் குழு
250px|right|thumb|[[யுனெஸ்கோவின் உலக பாரம்பரியக் குழுவிற்கான இலச்சினை]]
உலக பாரம்பரியக் குழு  (World Heritage Committee) என்பது உலகின் பல பாகங்களிலும் காணப்படும் யுனெசுக்கோ உலகப் பாரம்பரியக் களங்கள் எவை எனத் தீர்மானிப்பதற்கும், அவற்றைத் தொடர்ந்து பாதுகாப்பதற்கும், உலக பாரம்பரிய மரபொழுங்குகளைச் செயல்படுத்துவதற்கும் பொறுப்பாக இருக்கும் ஒரு குழுவாகும். 21 நாட்டு உறுப்பினர்களைக் கொண்ட இக்குழு ஐக்கிய நாடுகள் பொதுச் சபையால் நான்கு ஆண்டுகளுக்கு ஒருமுறை தேர்ந்தெடுக்கப்படுகிறது.
உலக பாரம்பரிய மரபொழுங்கின்படி குழுவின் உறுப்பினர் ஒருவர் ஆறு வருடங்களுக்கு தமது பணியில் இருக்கலாம். ஆயினும், பல நாடுகளும் தமது நாட்டின் குழு உறுப்பினரை நான்கு ஆண்டுகள் முடிந்த பின்னர் தாமாகவே விலக்கிக் கொன்டு, ஏனைய நாடுகளுக்கு உறுப்பினராகும் வாய்ப்பை வழங்கி வருகின்றன. . 2005 ஆம் ஆண்டு, 15 ஆவது பொதுக் கூட்டத்தில் தெரிவு செய்யப்பட்ட, இக்குழுவிலிருந்த அனைத்து உறுப்பினர்களும் தமது ஆறு ஆண்டு பணிக்காலத்தை நான்கு ஆண்டுகளாக குறைத்துக் கொள்ள முடிவு செய்தனர்.
பொறுப்புகள்
இக்குழுவின் பொறுப்புகள்
அமர்வுகள்
உலகப் பாரம்பரியக் குழு, ஏற்கனவே உள்ள பாரம்பரியக் களங்களின் மேலாண்மை குறித்தும் நாடுகளிலிருந்து பெறப்பட்ட புதியக் களங்களுக்கான பரிந்துரைகளை ஏற்பது குறித்தும் கலந்துரையாட  ஆண்டுக்கொருமுறை கூடுகிறது.
உறுப்பினர்கள்
2016ல் துருக்கியில் நடைபெற உள்ள 40ம் ஆண்டுக் கூட்டத்தில் பங்குபெறும் யுனெசுக்கோ உலகப் பாரம்பரியக் குழு உறுப்பினர்கள்.
வெளி இணைப்புகள்
பகுப்பு:உலகப் பாரம்பரியக் களங்கள் பகுப்பு:நில மேலாண்மை
சகேல் புதர் சிட்டுக்குருவி
சகேல் புதர் சிட்டுக்குருவி (Sahel bush sparrow)(ஜிம்னோரிசு தென்டாட்டா) அல்லது புதர் பெட்ரோனியாே, பசாரிடே குடும்பத்தில் உள்ள ஒரு பறவைச் சிற்றினம் ஆகும். இது ஆப்பிரிக்காவில் மொரிட்டானியா முதல் கினியா வரையிலும், கிழக்கே எரித்திரியா வரையிலும், தென்மேற்கு அரேபியத் தீபகற்பத்திலும் இதன் இயற்கையான வாழ்விடங்களான வறண்ட சவன்னா மற்றும் மிதவெப்பமண்டல அல்லது வெப்பமண்டல உலர் புதர் நிலங்களில் காணப்படுகிறது.
பரவலும் வாழிடமும்
செனகலிலிருந்து எரித்திரியா மற்றும் யேமன் வரை பரந்து விரிந்திருக்கும் ஆப்பிரிக்காவின் சகேல் பகுதி முழுவதும் பரந்த பகுதியிலான பொருத்தமான வாழ்விடத்தில் இந்த புதர்க்குருவி காணப்படுகிறது. இதன் வாழ்விடம் பொதுவாகப் பகுதி வறண்ட 1700 m பகுதியாகும்.
நிலை
இந்த சிற்றினம் மிகவும் பரந்த வரம்பைக் கொண்டுள்ளது. இதன் வாழிட வரம்பின் சில பகுதிகளில் பொதுவானதாக விவரிக்கப்படுகிறது. இதன் எண்ணிக்கை நிலையானது மற்றும் குறிப்பிட்ட அச்சுறுத்தல்கள் எதுவும் அடையாளம் காணப்படவில்லை. எனவே பன்னாட்டு இயற்கைப் பாதுகாப்புச் சங்கம் இதன் பாதுகாப்பு நிலையை "தீவாய்ப்புக் கவலை குறைந்த இனம்" என்று மதிப்பிட்டுள்ளது.
மேற்கோள்கள்
பகுப்பு:சிட்டுக்குருவிகள்
ஜெனவீவ் நாஜி
ஜெனவீவ் நாஜி (Genevieve Nnaji, பிறப்பு: மே 3, 1979 என்பவர் புகழ் பெற்ற நொலிவுட் நடிகை. 2005 ஆம் ஆண்டில் சிறந்த நடிகைக்கான ஆப்பிரிக்க திரைப்பட அக்காதெமி விருதைப் பெற்றவர்.
வாழ்க்கைச் சுருக்கம்
ஜெனவீவ் நாஜி நைஜீரியாவின் லேகோஸ் நகரில் பிறந்தவர். நடுத்தரக் குடும்பம் ஒன்றில் எட்டுப் பிள்ளைகளில் நான்காவதாகப் பிறந்தார். தந்தை ஒரு பொறியாளர், தாயார் ஆசிரியை. யாபா மெதடிஸ்த பெண்கள் கல்லூரியில் கல்வி கற்ற ஜெனவீவ் லாகோஸ் பல்கலைக்கழகத்தில் பட்டப்படிப்பை முடித்தார்.
வெளி இணைப்புகள்
பகுப்பு:நைஜீரியர்கள் பகுப்பு:1979 பிறப்புகள் பகுப்பு:நைஜீரியத் திரைப்பட நடிகைகள் பகுப்பு:வாழும் நபர்கள்
மகாகபி ஜாதகா
thumb|300x300px| மகாகபி ஜாதகா, [[பர்குட்|பர்ஹுட், 2 ஆம் நூற்றாண்டு கிமு.]] thumb|343x343px| [[சாஞ்சி|சாஞ்சியில் மகாகபி ஜாதகம் . புத்தர், முந்தைய வாழ்க்கையில் 80,000 குரங்குகளின் ராஜாவாக, தனது சொந்த உடலுடன் ஓடவும் ஓடவும் உதவுகிறார். 1 ஆம் நூற்றாண்டு கி.மு. ]] மகாகபி ஜாதகா என்பது ஜாதகக் கதைகள் அல்லது புத்தரின் முற்பிறவி வாழ்க்கை கதைகளில் ஒன்றாகும், அவர் போதிசத்துவராக இருந்தபோது, குரங்குகளின் ராஜாவாக இருந்தார்
கதை
போதிசத்வர் குரங்காக பிறந்து 80,000 குரங்குகளை ஆண்ட ராஜாவாக இருந்த பிறவியின் கதையாக இது அமைந்துள்ளது. அவர்கள் கங்கைக்கு அருகில் உள்ள ஒரு இடத்தில் வாழ்ந்து, ஒரு பெரிய மாமரத்தின் பழங்களை சாப்பிட்டு வாழ்ந்து வந்தனர். பெனாரஸின் மன்னர் பிரம்மதத்தர், சுவைமிக்க அந்த மாம்பழங்களை தனக்காகவே மட்டுமே வேண்டும் என விரும்பி அங்கு வாழ்ந்து வந்த அனைத்து விலங்குகளையும் கொல்வதற்கு தனது வீரர்களுக்கு ஆணையிட்டார். அதன்படி அந்த வீரர்களும்  மரத்தைச் சுற்றி வளைத்தனர், ஆனால் போதிசத்துவர் தனது  முழு உடலையும் நிலத்திற்கும் ஓடைக்கும் நடுவாக ஒரு பாலமாக கிடத்தி  அங்கு வாழ்ந்த அனைத்து உயிரினங்களும் பாதுகாப்பாக வெளியேற உதவினார்.
போதிசத்தரின் கூடவே இருந்த குரங்குகளில் ஒன்று பொறாமை மிக்க மற்றும் பொல்லாத குணமுடையதும் அவரது உறவினருமான தேவதத்தா தான், இந்த சமயமே தனது எதிரியான போதிசத்தரை அழிக்க ஒரு நல்ல வாய்ப்பு என்று நினைத்து, போதிசத்துவரின் முதுகில் குதித்து அவரது இதயத்தை உடைத்தது.
போதிசத்துவரின் தன்னலமற்ற நற்செயல்களை அறிந்து தனது செயலுக்காக வருந்திய மன்னன், அவர்  இறக்கும் வேளையில் மிகுந்த கவனத்துடன் அவரைக் கவனித்து,  இறப்பிற்கு பின்னர் அவருக்கு அரச மரியாதைகளை அளித்தான்.
சாஞ்சியில் உள்ள சித்தரிப்பு
சாஞ்சியிலிருந்து (ஸ்தூபி எண் 1, மேற்கு வாசல்) நிவாரணப் பலகையின் கீழே, மேலிருந்து கீழாக, கங்கை நதி பாய்கிறது. இடதுபுறம், உச்சியில், இரண்டு குரங்குகள் தொங்கிக் கொண்டிருக்கும் பெரிய மாமரம் உள்ளது, அதே நேரத்தில் குரங்குகளின் ராஜா ஆற்றின் குறுக்காக மாமரத்திலிருந்து எதிர்க்கரை வரை ஒரு பாலம் போல   நீண்டுள்ளார், மேலும் அவரது உடல் மீது ஏற்கனவே சில குரங்குகள் தப்பி ஓடி கொண்டிருக்கிறது. அதற்க்கு பின்பாக சில பாறைகள் மற்றும் காடுகள் காணப்படுகின்றன.
ஆதாரம்
பகுப்பு:இந்திய இலக்கியம்
ஆம்பர் அரண்மனை
ஆம்பர் அரண்மனை (இந்தி:आमेर ,ஆமர் அரண்மனைஅல்லது ஆமர் கோட்டை) இந்தியாவின் ராஜஸ்தான் மாநிலத்தில் ஜெய்பூர் எனும் இடத்தில் அமைந்துள்ளது.இது 4 சதுர கிலோமீட்டர் பரப்பளவில் ஆமர் நகரத்தில் மலை உச்சியில் அமைந்துள்ளது.ஜெய்பூர் பகுதியில் சுற்றுலா செல்பவர்களின் விருப்பத் தேர்வாக இவ்விடம் இருக்கிறது. இந்த ஆமர் கோட்டையை ராஜா மான் சிங் கட்டினார்.
வரலாறு
ஆம்பர் பகுதி 11 நூற்றாண்டு முதல் 'கச்வாகா' அரசர்களால் ஆளப்பட்டுவந்தது.(1037 முதல் 1727 வரை).அக்பரின் படைத்தளபதிகளில் ஒருவராக இருந்த ராஜா மான் சிங் அவர்களால் இக்கோட்டை 1592 - கட்டப்பட்டது.அதன் பின்னான 150 வருடங்களில் பின்னர் வந்த அரசரின் வழித்தோன்றல்களால் மேம்படுத்தப்பட்டது. அதன் பின்னர் 'கச்வாகா' அரசர்கள் ஜெய்ப்பூர் பகுதிக்கு தந்து தலைநகரை மாற்றிச் சென்றுவிட்டனர்
அமைப்பு
இந்தக் கோட்டை நான்கு பகுதிகளைக் கொண்டது. நான்கு முக்கிய வாசல்களையும் கொண்டது.
தில்லி சராய் ரோகில்லா தொடருந்து நிலையம்
தில்லி சராய் ரோகில்லா தொடருந்து நிலையம் தில்லியில் உள்ளது. இது தில்லி சந்திப்பில் இருந்து 4 கி.மீ தொலைவில் உள்ளது. இதை இந்திய ரயில்வேயின் வடக்கு ரயில்வே கோட்டத்தினர் இயக்குகின்றனர்.
பார்பரா முசியெட்டி
பார்பரா முசியெட்டி (Barbara Muschietti) (பிறப்பு: திசம்பர் 22, 1971) என்பவர் அர்கெந்தீனா நாட்டு திரைப்படத் தயாரிப்பாளர் மற்றும் திரைப்பட இயக்குநர் ஆவார். இவர் தயாரிப்பில் 2013 ஆம் ஆண்டு வெளியான திகில் திரைப்படமான 'மம்மா' மற்றும் ஸ்டீபன் கிங் எழுதிய 'ஈட்' நாவலை அடிப்படையாக கொண்டு 2017 மற்றும் 2019 வெளியான 'ஈட்' மற்றும் 'ஈட்: சாப்டர் 2' ஆகிய படங்களை தயாரித்ததன் மூலம் இவர் மிகவும் பிரபலமானர், இவை அனைத்தும் இவரது சகோதரர் ஆண்டி முசியெட்டியால் இயக்கப்பட்டது என்பது குறிப்பிடத்தக்கது. இவர் டிசி நீட்டிக்கப்பட்ட பிரபஞ்சத் திரைப்படமான தி பிளாஷ் என்ற படத்தை இணைந்து தயாரித்துள்ளார்.
இவர் இத்தாலிய வம்சாவளியைச் சேர்ந்தவர் மற்றும் எழுத்தாளர் ஆர்தர் பிலிப்சு என்பவரை திருமணம் செய்துகொண்டார்.
வெளி இணைப்புகள்
பகுப்பு:1971 பிறப்புகள் பகுப்பு:வாழும் நபர்கள் பகுப்பு:திரைப்படத் தயாரிப்பாளர்கள் பகுப்பு:திரைக்கதை ஆசிரியர்கள் பகுப்பு:தொலைக்காட்சி தயாரிப்பாளர்கள்
குட்டியம் ஊராட்சி
குட்டியம் ஊராட்சி (Kuthiyam Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள திமிரி வட்டாரத்தில் அமைந்துள்ளது. இந்த ஊராட்சி, ஆற்காடு சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 999 ஆகும். இவர்களில் பெண்கள் 505 பேரும் ஆண்கள் 494 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வேப்பூர் ஊராட்சி, கடலூர்
வேப்பூர் ஊராட்சி (Veppur Gram Panchayat), தமிழ்நாட்டின் கடலூர் மாவட்டத்தில் உள்ள வேப்பூா் வட்டாரத்தில் அமைந்துள்ளது. இந்த ஊராட்சி, விருத்தாசலம் சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3556 ஆகும். இவர்களில் பெண்கள் 1742 பேரும் ஆண்கள் 1814 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காஞ்சித் தாரகை (புதினம்)
காஞ்சித் தாரகை புதினம் அனுஷா வெங்கடேஷ் அவர்களால் எழுதப்பட்ட வரலாற்றுப் புதினம் ஆகும். இப்புதினம் கல்கியின் புதினமான சிவகாமியின் சபதம் சம்பவங்கள் முடிந்தபின் பதினைந்து ஆண்டுகள் கழித்து நடைபெறுவதாக அனுஷா வெங்கடேஷ் அமைத்துள்ளார். சிவகாமியின் சபதத்தில் இடம் பெற்றிருந்த கதாபாத்திரங்களான நரசிம்மரும், சிறு தொண்டரும், சிவகாமியும், ஆயனச் சிற்பியும் இந்த புதினத்திலும் இடம் பெற்றுள்ளார்கள்.
கேளடி கண்மணி (தொலைக்காட்சித் நாடகத் தொடர்)
இந்த தொடர் சினி டைம்ஸ் என்டர்டெயின்மென்ட் என்ற நிறுவனம் தயாரிப்பில் அர்னாவ், கிருத்திகா கிருஷ்ணன், சாதனா, சாந்தி வில்லியம்ஸ், புவியரசு, ராமச்சந்திரன், சுஜாதா, ஜோக்கர் துளசி, பிரியங்கா, திவ்யா ஸ்ரீதர், கீதா, ரவிசங்கர், ஷெஃபாலி ஷாமிலி, நான்சி ஜெனிபர் போன்ற பலர் நடித்துள்ளார்கள்.
வெளி இணைப்புகள்
பகுப்பு:சன் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் குடும்பத் தொலைக்காட்சி தொடர்கள் பகுப்பு:தமிழ் காதல் தொலைக்காட்சி நாடகங்கள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2015 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:2017 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள்
டியர் ஃபிரண்ட் இட்லர்
டியர் ஃபிரண்ட் இட்லர் (Dear Friend Hitler (प्रिय मित्र हिटलर), இந்தியாவில் காந்தி டூ இட்லர் என்ற பெயரில் வெளியன திரைப்படமானது, ஜெர்மானிய சர்வாதிகாரி அடால்ஃப் ஹிட்லருக்கு காந்தி எழுதிய கடிதங்களின் அடிப்படையில் எடுக்கப்பட்ட ஒரு பன்மொழித் திரைப்படமாகும். இப்படத்தில், ரோகிபிர் யாதவ் அடோல்ப் ஹிட்லராகவும் நேஹா துபியா இவா பிரானாக நடித்துள்ளார். ராகேஷ் ரஞ்சன் குமார் இயக்கியுள்ள இப்படத்தை, அனில் குமார்சர்மாரின் அமர்ராளி மீடியா விசன் தயாரித்துள்ளது.   பெர்லின் சர்வதேச திரைப்பட விழாவில் இது எதிர்மறையான விமர்சனங்களை பெற்றது. இத்திரைப்படம் குறித்து பிசினஸ் ஆசியாவானது   "ஆத்திரமூட்டும் பெயரைக் கொண்டிருந்தபோதிலும், இந்த படம் கொலைகார பியூரருக்கு புகழுரை அல்ல" எனக் குறிப்பிட்டது. இது இந்தியாவில் 2011 சூலை 29 அன்று வெளியானது.
தயாரிப்பு
இட்லர் பாத்திரத்தில் நடிக்க முதலில் அனுபம் கெர் ஒப்புக்கொண்டார், ஆனால் பல இலட்சக் கணக்கான யூதர்களை பெரும் இன அழிப்பு செய்த இட்லர் பாத்திரத்தில் நடிப்பதற்காக, இந்தியாவில் உள்ள யூத அமைப்புக்களால் அவருக்கு எழுந்த கண்டனங்களையடுத்து அவர் பின்வாங்கினார்.
வெளி இணைப்புகள்
பகுப்பு:மகாத்மா காந்தி குறித்த திரைப்படங்கள் பகுப்பு:2011 திரைப்படங்கள் பகுப்பு:2011 இந்தித் திரைப்படங்கள்
அர்தாகான் மாகாணம்
அர்தாகான் மாகாணம் (Ardahan Province,    ; Արդահան    ; Georgian     ), என்பது துருக்கியின் வடகிழக்கில் உள்ள ஒரு மாகாணம் ஆகும். இது நாட்டின் எல்லையில், துருக்கி ஜார்ஜியா மற்றும் ஆர்மீனியாவின் சர்வதேச எல்லையில் உள்ளது. மாகாண தலைநகரம் அர்தாகான் நகரம்.
வரலாறு
இந்த பிராந்தியம் பற்றி முதல் தற்போது உள்ள உள்ள முதல் பதிவானது இசுட்ராபோவின் பதிவு ஆகும். அவர் இதை கோகரீன் (குகர்க்) என்று அழைக்கிறார், மேலும் இது ஆர்மீனிய இராச்சியத்தின் ஒரு பகுதி என்றும், ஐபீரியா இராச்சியத்திலிருந்து கைப்பற்றப்பட்டதாகவும் குறிப்பிடுகிறார். நடுக் காலத்தில், அர்பாசிட் கலிபாவிலிருந்து வந்து கருங்கடலைச் சுற்றியுள்ள பகுதிகளுக்குப் எடுத்துச்செல்லும் பொருட்களுக்கான முக்கிய போக்குவரத்து இடமாக அர்தாகான் இருந்தது. எட்டு முதல் 10 ஆம் நூற்றாண்டு காலக்கட்டத்தில் இப்பகுதி தாவோ-கிளார்ஜெட்டியின் பாக்ரேஷனி இளவரசர்களின் கைகளிலும், பின்னர் 11 முதல் 15 ஆம் நூற்றாண்டுகளுக்கு இடையில் ஜார்ஜியா இராச்சியத்தின் ஒரு பகுதியாகவும் இருந்தது. மேலும் இப்பகுதியானது பைசண்டைன்-ஜார்ஜியப் போர்கள் நடந்த இடம் ஆகும். அந்தியோகியாவின் அரபு வரலாற்றாசிரியர் யஹ்யாவின் கூற்றுப்படி, பைசாண்டின்கள் அர்தாகானை தரைமட்டமாக்கி 1011 இல் அதன் மக்களைக் கொன்றனர். மெங்கொலியர்கள் 1230 இல் இப்பகுதியைக் கைப்பற்றினர். ஆனால் சாம்ச்கேயின் ஜார்ஜிய இளவரசர்கள் அதை 1266 இல் மீண்டும் கைப்பற்றினர். 1555 இல் ஈரானின் சாபவித்து அரசுடன் கையெழுத்திடப்பட்ட அமைதி ஒப்பந்தத்தின் விளைவாக, அர்தாகான் உதுமானியப் பேரரசு கைகளுக்குச் சென்று, துருக்கியின் ஒரு பகுதியாக ஆனது. 1578 ஆம் ஆண்டில் ஒட்டோமன்கள் முன்னாள் ஜார்ஜிய இளவரசரான மனுச்சரை ( இஸ்லாமிற்கு மாறி முஸ்தபா என்று பெயரை மாற்றிக்கொண்டவர்) முதல் ஆளுநராக நியமித்தனர். 1625 முதல் இப்பகுதி முழுமையும் முஸ்லீம் அட்டாபெக்ஸின் சம்ஸ்கேவின் பரம்பரை உடைமையாக இருந்தன, இது 18 ஆம் நூற்றாண்டின் நடுப்பகுதி வரை சில விதிவிலக்குகளுடன் பரம்பரை ஆளுநர்களால் நிர்வகிக்கப்பட்டது.
1878 ஆம் ஆண்டில், ருஸ்ஸோ-துருக்கியப் போருக்குப் பிறகு (1877-1878), இப்பகுதி ரஷ்ய சாம்ராஜ்யத்தில் இணைக்கப்பட்டது, 1918 வரை கார்ஸ் ஒப்லாஸ்ட் என்று அழைக்கப்பட்டது. மாகாணத்தின் வடக்கு பகுதி 1918 முதல் 1921 வரை ஜார்ஜியாவின் ஜனநாயக குடியரசின் பகுதியாகவும் மற்றும் மாகாணத்தின் தெற்கு பகுதி 1918 முதல் 1920 வரை ஆர்மீனியா ஜனநாயக குடியரசு பகுதியாகவும் இருந்தது. 1921 ஆம் ஆண்டில் கார்ஸ் ஒப்பந்தத்தின் மூலமாக துருக்கியால் அர்தாகான் மீட்கப்பட்டது.
பாகு-திபிலிசி-செஹான் எண்ணைக் குழாய் அமைக்கும் திட்டமானது 2000 முதல் உள்ளூர் பொருளாதாரத்திற்கு ஒரளவுக்கு ஊக்கத்தை அளித்தது.
நிலவியல்
அர்தாகான் மாகாணம் துருக்கியின் வடகிழக்கில் அமைந்துள்ளது, இது கிழக்கு அனடோலியாவின் உயர் பீடபூமியின் கிழக்கு முனை லெசர் காகசஸ் மலைத்தொடருடன் இணைந்த பகுதியாக உள்ளது. இதன் விளைவாக இது மிக உயரமான மற்றும் கடுமையான குளிர்காலம் கொண்ட பகுதியாக உள்ளது. இது கவரக்கூடிய நாட்டுப்புறப் பகுதியாக உள்ளது. இப்பகுதியான ஆண்டின் பல மாதங்கள் பனிபெய்யும் பகுதியாக உள்ளது. இந்த பிராந்தியத்தின் வெப்பநிலை சராசரியாக -20 °C அடைகிறது    மற்றும் சிலசமயங்ளில் கோடை மாதங்கள் உட்பட ஆண்டு முழுவதும் உறைபனியால் மூடக்கூடியதா உள்ளது.
உள்ளூர் பொருளாதாரம் விவசாயம் மற்றும் கால்நடை வளர்ப்பை அடிப்படையாக கொண்டது. 1993 வரை அர்தாகான் கார்ஸ் மாகாணத்தின் ஒரு மாவட்டமாக இருந்தது, இது ஒரு தனி மாகாணமாக மாறிய பிறகு உள்கட்டமைப்பில் அதிக முதலீட்டைப் பெற்றது.
ஜார்ஜியாவின் சம்த்கே-ஜவகெட்டி மாவட்டத்தில் இரண்டு போக்குவரத்து கடவுப் பகுதிகள் உள்ளன, ஒன்று போசோஃப் மற்றொன்று (தற்போது மூடப்பட்டுள்ளது) ஆல்டரில் என்பதாகும். துருக்கிய இராணுவம் இந்த எல்லை மாவட்டத்தில் ஒரு வலுவான முகாமைக் கொண்டுள்ளது, இது உள்ளூர் பொருளாதாரத்திற்கு ஒருவிதத்தில் பயனுள்ளதாக உள்ளது.
மாவட்டங்கள்
அர்தாகான் மாகாணம் 6 மாவட்டங்களாக பிரிக்கப்பட்டுள்ளது.
குறிப்புகள்
பகுப்பு:துருக்கியின் மாகாணங்கள்
சடாரி
சடாரி அல்லது சடகோபம் என்பது திருமாலின் திருப்பாதம் பொறிக்கப்பெற்ற கிரீடமாகும். இந்த சடாரி வைணவ கோவில்களில் இறை தரிசனத்திற்கு பிறகு, பெருமாளின் திருவடிகளாக பாவித்து, பக்தர்களின் தலையில் வைத்து எடுக்கப்படுகிறது.
சடகோபன் என்பவர் நாலாயிரதிவ்யபிரபந்த பாடல்களை பாடியதால் நம்மாழ்வாராக அறியப்பெறுகிறார். வைணவர்கள் நம்மாழ்வாரே, திருமாலின் திருவடியாக இருப்பதாக நம்புகிறார்கள். அதனால் திருமால் திருவடி சடகோபம் என்று அழைக்கப்பெறுகிறது.
வானமாமலை தலத்தில் மட்டும் சடாரியில் நம்மாழ்வாரின் உருவம் பொறிக்கப்பட்டுள்ளது.
வெளி இணைப்புகள்
பகுப்பு:வைணவத்தலங்களில் காணும் பொருள்கள் பகுப்பு:வைணவ சமயம்
சரகோசா
சரகோசா (Zaragoza, ; ) எசுப்பானியாவில் உள்ள ஒரு நகரம் ஆகும். இது இதே பெயருள்ள மாநிலத்தின் தலைநகரமாகவும் அரகொன் தன்னாட்சி சமூகத்தின் தலைநகரமாகவும் விளங்குகின்றது. இது எப்ரோ ஆற்றங்கரையில் அமைந்துள்ளது. அரகொன் மற்றும் எப்ரோ ஆற்று வடிநிலத்தின் மையத்தில் இந்த நகரம் அமைந்துள்ளது.
செப்டம்பர் 1, 2010இல் சரகோசாவின் மக்கள்தொகை 701,090 ஆக இருந்தது. இதன் நிர்வாக எல்லைக்குள்ளான நிலப்பரப்பு 1,062.64 சதுர கி.மீ (410.29 சதுர மைல்கள்) ஆகும். எசுப்பானியாவின் நகராட்சிகளில் இது மக்கள்தொகையின்படி ஐந்தாவது இடத்தில் உள்ளது. ஐரோப்பிய ஒன்றியத்தில் நகர எல்லைகளுக்கான மக்கள்தொகைப்படியான வரிசையில் 32வதாக உள்ளது. பெருநகர் பகுதியின் மக்கள்தொகை 783,763 குடிகளாக 2006இல் மதிப்பிடப்பட்டது. அரகொன் மக்கள்தொகையில் 50 விழுக்காடு பேர் இந்த நகராட்சியில் வசிக்கின்றனர்.
நகரம் கடல்மட்டத்திலிருந்து 199 மீட்டர்கள் (653 அடிகள்) உயரத்தில் உள்ளது. சரகோசா 2008ஆம் ஆண்டு கோடைக்காலத்தில் நீர் மேலாண்மை மற்றும் பேணத்தகு மேம்பாடு குறித்த உலகக் கண்காட்சியை எக்ஸ்போ 2008 நடத்தியது. 2012ஆம் ஆண்டு ஐரோப்பிய பண்பாட்டுத் தலைநகரமாக தேர்ந்தெடுக்க நியமிக்கப்பட்டது.
வெளி இணைப்புகள்
பகுப்பு:எசுப்பானிய நகரங்கள்
மார்வெல் காமிக்ஸ்
இது 1939 ஆம் ஆண்டில் மார்ட்டின் குட்மேனால் டைம்லி காமிக்ஸ் என்ற பெயரில் மற்றும் 1951 ஆம் ஆண்டில் அட்லஸ் காமிக்ஸ் என்று அறியப்பட்டது. மார்வெல் சகாப்தம் 1961 ஆம் ஆண்டில் தொடங்கியது, ஸ்டான் லீ, ஜாக் கிர்பி, ஸ்டீவ் டிட்கோ மற்றும் பலரால் பென்டாஸ்டிக் போர் போன்றவற்றின் வெளியீட்டுடன் மார்வெல் காமிக்ஸின் நவீன பிறப்பாக கருதபடுகிறது. நீண்டநாள் போட்டியாளரான டீசீ காமிக்ஸை தோற்கடித்து அமெரிக்காவின் மிகப்பெரிய வரைக்கதை-புத்தகம் பதிப்பாளர் என பெயர்பெற்றது மார்வெல் காமிக்ஸ்.
ஸ்பைடர் மேன், ஆன்ட் மேன், அயன் மேன், தோர், ஹல்க், கேப்டன் அமெரிக்கா, வாஸ்ப், வால்வரின், பிளாக் பாந்தர், கேப்டன் மார்வெல், டாக்டர் ஸ்ட்ரேஞ்ச், கோஸ்ட் ரைடர், பிளேட், டேர்டெவில், பனிஷர் போன்ற பல மார்வல் மீநாயகன் கதாபாத்திரங்கள் மற்றும் அவென்ஜர்ஸ், எக்ஸ்-மென், பென்டாஸ்டிக் போர், கார்டியன்சு ஒப் த கலக்சி போன்ற மீநாயகன் குழுக்கள் மற்றும் பல பிரபல கதாப்பாத்திரங்களை உருவாக்கியது மார்வெல் காமிக்ஸ். மார்வெளின் கற்பனை கதாப்பாத்திரங்கள் அனைத்துமே மார்வெல் அண்டம் எனும் ஓர் ஒற்றை இடத்தில் நியூ யார்க் போன்ற நிஜ நகரங்களில் வாழ்வதாக சித்தரிக்கப்பட்டது
திரைப்படங்கள்
செப்டம்பர் 2015 தொடக்கத்தில், மார்வெலின் பண்புகளை அடிப்படையாகக் கொண்ட திரைப்படங்கள் 7.7 பில்லியன் டாலருக்கும் அதிகமான வசூல் செய்தது.
வெளி இணைப்புகள்
பகுப்பு:1939 நிறுவனங்கள்  பகுப்பு:அமெரிக்க வரைகதை புத்தக வெளியீட்டு நிறுவனங்கள் பகுப்பு:வரைகதை வெளியீடுகள் பகுப்பு:மார்வெல் மகிழ்கலை பகுப்பு:நியூயார்க் நகரத்தை மையமாகக் கொண்ட ஊடக நிறுவனங்கள் பகுப்பு:த வால்ட் டிஸ்னி கம்பனியின் துணை நிறுவனங்கள் பகுப்பு:வரைகதை வெளியிடும் நிறுவனங்கள்
கோவலன் (திரைப்படம்)
கோவலன் 1933-ஆம் ஆண்டு வெளிவந்த தமிழ்த் திரைப்படமாகும். இம்பீரியல் பிலிம் கம்பனியினரால் தயாரித்து, இராசா சாண்டோ இயக்கி வெளியிடப்பெற்ற இத்திரைப்படத்தில் நரசிம்ம ராவ், லீலா மற்றும் பலரும் நடித்துள்ளனர்..
சான்றாதாரங்கள்
பகுப்பு:1933 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
வழிகாட்டிய மேதைகள் (நூல்)
உலகின் பல பகுதிகளில் வாழ்ந்த அறிஞர்களின் வாழ்வில் நடந்த சுவையான சம்பவங்கள் கொண்ட இந்நூல் (ISBN 97-881-8976-78-5) 192 பக்கங்களுடன் வெளியிடப்பட்டுள்ளது.
நூலாசிரியர்
தமிழ்நாடு அரசுப் பணியிலிருந்த நகைச்சுவை எழுத்தாளரான தேனி.எஸ்.மாரியப்பன்  ஆன்மீகம், நகைச்சுவை , பொது அறிவு  என சுமார் 30 நூல்கள் வரை எழுதியிருக்கிறார்.
வெளி இணைப்புகள்
பகுப்பு:சிறுவருக்கான தமிழ் நூல்கள் பகுப்பு:2006 தமிழ் நூல்கள் பகுப்பு:தேனி. சு. மாரியப்பன் நூல்கள்
சடையர்கோயில்
பகுப்பு:இந்தியா தொடர்பான குறுங்கட்டுரைகள் பகுப்பு:தஞ்சாவூர் மாவட்டத்திலுள்ள கிராமங்கள்
சுபத்ரா அதிகாரி
சுபத்ரா அதிகாரி (Subhadra Adhikari) நேபாள நாட்டைச் சேர்ந்த ஒரு நடிகையாவார்.1947/1948-2019 ஆம் ஆண்டு காலத்தில் இவர் வாழ்ந்தார். திரை, சின்னத்திரை, மேடை நாடகங்களில் சுபத்ரா நடித்தார். ஒரு பாடகியாகவும் பாடல்கள் பாடினார். அறுபது ஆண்டுகளாக நீடித்த சுபத்ராவின் திரை வாழ்க்கையில் நூற்றுக்கும் மேற்பட்ட திரைப்படங்களிலும், மேடை நாடகங்கள் மற்றும் தொலைக்காட்சி நிகழ்ச்சிகள் பலவற்றிலும் நடித்தார். டம் மான்கோ பந்த் என்ற திரைப்படத்தில் முதன் முதலில் இவர் அறிமுகமானார். சினோ, கன்யாடன், பாசுதேவ், பசந்தி, முனா மதன், இசுவர்கா, சௌபாக்யா மற்றும் பேடோ முனிகோ பூல் போன்றவை சுபத்ரா தொடர்ந்து நடித்த சில படங்களாகும். திரைப்படத்தில் பணியாற்றியதற்காக சனாதிபதி பித்யா தேவி பண்டாரி அவர்கள் சலசித்ரா திர்கா சாதன சம்மான் விருதை வழங்கி சிறப்பித்தார். விருதானது ரூபாய் 351,111 ரொக்கப் பரிசு கொண்டதாகும்.
சுவாசப் பிரச்சினை காரணமாக சுபத்ரா அதிகாரி தனது 72 ஆவது வயதில் காட்மாண்டுவில் இறந்து போனார். இவருக்கு ஒரு மகனும் மகளும் உள்ளனர்.
மேற்கோள்கள்
பகுப்பு:1947 பிறப்புகள் பகுப்பு:நேபாள நபர்கள் பகுப்பு:2019 இறப்புகள்
சாய்வான கோபுர மாயை
சாய்ந்த கோபுரம் மாயை என்பது பைசாவின் லீனிங் கோபுரத்தின் ஒற்றைப் படத்தில் காணப்பட்ட ஒரு ஒளி மாயமாகும். படங்கள் பிரதிகளாக இருந்தாலும், வலதுபுறத்தில் உள்ள கோபுரம் இன்னும் வேறு கோணத்தில் இருந்து புகைப்படம் எடுத்தது போல் தோற்றமளிக்கிறது என்ற எண்ணம் உண்டு. இந்த மாயையை ஃபிரடெரிக் இராச்சியம், அலி யூனேசி மற்றும் எலேனா கியெர்குயூ ஆகியோர் மெக்கில் பல்கலைக்கழகத்தில் கண்டுபிடித்தனர், மேலும் 2007 ஆம் ஆண்டின் சிறந்த போட்டியில் சிறந்த மாயையில் முதல் பரிசு பெற்றார். காட்சி கணினி முறை கணக்கில் எடுத்துக் கொள்ளும் வழிமுறையின் காரணமாக மாயவாதம் ஏற்படுகிறது என்று ஆசிரியர்கள் தெரிவிக்கின்றனர். இரண்டு ஒத்த கோபுரங்கள் இணையாக உயர்ந்துள்ளன, ஆனால் அவை கீழே காணப்படுகையில், முன்னுணர்வு காரணமாக அவற்றின் ஒத்த கோடுகள் விழித்திரை படத்தில் இணைகின்றன. பார்வை அமைப்பு பொதுவாக முன்னோக்கு திரிக்கப்பட்டமைக்கு "சரிசெய்யிறது" மற்றும் இதன் விளைவாக கோபுரங்களை சரியாகக் கருதுகிறது, அதாவது இணையாக உயர்கிறது. ஆயினும் பைசா கோபுரத்தின் இரண்டு ஒற்றைப் படங்களின் போக்கில், கோபுரங்களின் ஒத்த கோபுரங்கள் ஒன்றுக்கொன்று இணைந்திருக்கின்றன ஆனால் இணையாக இயங்குகின்றன, இதன் விளைவாக கோபுரங்கள் இணையானவை எனக் கருதப்படுகின்றன, இந்த காட்சியின் காட்சி, இரண்டு காட்சிகளையும் ஒரே காட்சியின் ஒரு பாகமாக நடத்துவதற்கு கட்டாயப்படுத்தப்பட்டுள்ளது, வேறுவிதமாக கூறினால் "பிசாவின் இரட்டை கோபுரங்கள்".
பிசா கோபுரம் மாயையை நிரூபித்து அதன் பெயருக்கு ஒரு கேலியாக  வழங்கிய போதிலும், மாயமந்திரம் ஒரு குறைபாடுள்ள பொருளின் எந்த ஜோடி (ஒரே மாதிரியான) உருவிலும் மாயையாக காண ப்படுகிறது.
மேற்கோள்கள்
பகுப்பு:கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கோபுரங்கள்
முள்ளிகாபட்டி கருப்பர் கோயில்
முள்ளிகாபட்டி கருப்பர் கோயில் தமிழ்நாட்டில் புதுக்கோட்டை மாவட்டம், முள்ளிகாபட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.